lv lv lv es lv en eo nl fi lv lv lv lv en lv lv lv lv lv lv lv lv lv en fr lv lv lv lv lv lv lv lv lv lv lv lv lv lv en lv lv en lv lv en lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv lv lv lv lv en sv en en sv fr de de fr fr fr sv en lv lv lv lv lv lv lv lv lv lv
Marinas Kosteņeckas atmiņu krājums "Mans XX gadsimts" un braucieni uz Latvijas bibliotēkām | Latvijas Nacionālās bibliotēkas atbalsta biedrība
Iemūžini savu vārdu Gaismas pilī
"Nākotnei izlasāmi. Latvijas Nacionālā bibliotēka", "The Castle of Light. National Library of latvia"
Bibliotēkas, kas palīdzēja izaugt Latvijai
Gaismas pils un Gaismas tīkls
Sirsniņa prasa, lai bērniņš lasa
Marinas Kosteņeckas atmiņu krājums "Mans XX gadsimts" un braucieni uz Latvijas bibliotēkām
2019. gadā LNB Atbalsta biedrība klajā laidusi Latvijā pazīstamās un cienītās rakstnieces Marinas Kosteņeckas atmiņu krājumu „Mans XX gadsimts“. Tā ir nozīmīga liecība par pagājušā gadsimta otrās puses notikumiem Latvijā, raksturo Atmodas laika garu un Latvijas neatkarības atjaunošanas periodu.
Marina Kosteņecka ir viena no Tautas frontes dibinātājām un aktīva cīnītāja par Latvijas neatkarības atjaunošanu lielajā politikā. Viņas biogrāfija cieši savijusies ar Latvijai izšķirošu laika periodu - neatkarības atjaunošanu. Vēsturiskie notikumi ietekmējuši rakstnieces radošo un personīgo dzīvi un otrādi – Marina Kosteņecka bijusi aktīva līdzdalībniece valsts vēsturē. Tieši tādēļ rakstnieces atmiņām un dzīves stāstam ir īpaša vērtība.
Krājums ietver četras grāmatas – „Mans XX gadsimts“ un „Vēstules no XX gadsimta“ krievu un latviešu valodā. Grāmata „Mans XX gadsimts“ sarakstīta kopā ar žurnālistu Georgu Stražnovu neparastā žanrā – kā divu laikabiedru saruna «skype» par Latvijas vēstures svarīgiem pagriezienu punktiem caur personiskās dzīves pieredzes prizmu. Grāmatā „Vēstules no XX gadsimta“ autore dalās ar unikālām un ļoti personiskām vēstures liecībām – no lasītājiem saņemtajām vēstulēm, kurām pievienojusi savu stāstījumu par situācijām, kurās vēstules rakstītas. Grāmatu priekšvārdus rakstījuši Dainis Īvāns un Knuts Skujenieks. Abās grāmatās autores dokumentētās atmiņas atklāj unikālu latviešu un krievu tautas dvēseli un gara spēku. Tās ļauj uzzināt, vērtēt un diskutēt par pagājušā gadsimta otrās puses notikumiem, par Latvijas neatkarības cīņu un radošo personību lomu tajā.
Rakstniece atmiņu krājumu sauc par mūža darbu un saka: “Šīs grāmatas ir Latvijas portrets, tās atspoguļo cilvēku gaišo dvēseli un spēju saliedēties neatkarīgi no tautības. Tas ir mans mīlestības apliecinājums Latvijai un pateicība tautai. Es atdodu savu parādu...“
Izdodot apjomīgo atmiņu krājumu, LNB Atbalsta biedrības direktore Karina Pētersone uzsver: “Mēs esam ļoti priecīgi, ka varējām būt izdevēji Marinas Kosteņeckas grāmatu krājumam latviešu un krievu valodās. Mūsuprāt, ir tapis kaut kas bezgala vērtīgs un skaists. Tam ir nozīme ne tikai Marinas pašas daiļradē, šīs grāmatas iedot krāsu un garšu veselam laikmetam, ko par savu sauc vairākas paaudzēs. Priecājamies par Marinas atgriešanos publiskajā telpā, jo viņas klātbūtne un viedoklis sabiedrībai ir ļoti būtisks.“
Grāmatu izdošanu atbalstīja “Baltic International Bank”. Valērijs Belokoņs, “Baltic International Bank” galvenais akcionārs, latviešu literatūras mecenāts: “Šīs grāmatas ir fantastiski vērtīgs personīgajos pārdzīvojumos balstīts Latvijas jaunākās vēstures stāsts, un to izdošana ir notikums Latvijas grāmatniecībā. Četras grāmatas divās valodās, kas aizceļos uz valsts bibliotēkām un būs pieejamas katram interesentam. Paldies Marinai Kosteņeckai par milzīgo darbu, kas ieguldīts Latvijas sabiedrības veidošanā un saliedēšanā.”
Savā uzrunā grāmatu atvēršanas svētkos “Baltic International Bank” stratēģiskās plānošanas pārvaldes vadītāja Jekaterina Kuzņecova teica: “Marinas kundze! Jūs esat ļoti vajadzīga Latvijai. Jūsu autoritāte sabiedrībā, jūsu spēja izprast dažādās valodās runājošu cilvēku mentalitāti, atšķirīgo pieredzi, jūsu spēja vienā valodā sarunāties gan ar latviešiem, gan ar Latvijas krieviem, ir ļoti vajadzīga sabiedrības vienotībai. Vienotu vērtību, piederības sajūtas radīšanai sabiedrībai. Cilvēki grib jūs redzēt un dzirdēt. Jums ir, ko viņiem teikt. Jūs esat viņiem vajadzīga. Milzīgs paldies un lai veselība turpināt!”
Marinas Kosteņeckas atmiņu krājums iegādājams LNB Draugu telpā, Latvijas Nacionālās bibliotēkas 1. stāvā.
Par atbalstu grāmatas izdošanā LNB Atbalsta biedrība pateicas Valsts Kultūrkapitāla fondam, Baltic International Bank un Valērijam Belokoņam, Kalēju biedrībai, AS Latvijas Gāze, Rīgas domei, Latvijas Nacionālajai bibliotēkai.
Tikšanās ar Marinu Kosteņecku Latvijas bibliotēkās
LNB Atbalsta biedrība ar šīm vēsturiski nozīmīgajām grāmatām vēlas papildināt Latvijas bibliotēku krājumu un dot iespēju ikvienam interesentam lasīt aizgājušā gadsimta liecinieku dokumentētās atmiņas. 2019. un 2020. gadā notiek Marinas Kosteņeckas tikšanās ar lasītājiem Latvijas bibliotēkās. Bibliotēkas aicinātas interesēties par iespēju rīkot tikšanos ar rakstnieci savā pilsētā/pagastā, rakstot gaisma@gaisma.lv.
2021. gads (informācija tiek papildināta):
30. jūnijā plkst. 16.00 Jelgavas bērnu un jauniešu bibliotēkā Zinītis.
15. jūnijā plkst. 16.00 Stopiņu novada Ulbrokas bibliotēkā. Sarunu vada Karina Pētersone
28. oktobrī plkst. 14.00 Saldus novada administratīvajā ēkā, Saldū. Sarunu vada Karina Pētersone
23. oktobrī plkst. 14.00 Nīcas Kultūras centra Baltajā zālē, Nīcā. Sarunu vada Karina Pētersone
22. oktobrī plkst. 18.00 viesnīcas "Promenade Hotel" Hika zālē, Liepājā. Sarunu vada Karina Pētersone
7. oktobrī plkst. 17.30 Rīgas Centrālā bibliotēka. Sarunu vada Karina Pētersone
30. septembrī plkst. 14.00 Valmieras integrētajā bibliotēkā. Sarunu vada Karina Pētersone
10. septembrī plkst. 12.00 Zilupes pilsētas tautas namā. Sarunu vada Karina Pētersone
9. septembrī plkst. 17.00 Ludzas Tautas namā. Sarunu vada Karina Pētersone
28. augustā plkst. 13.00 Tūjas bibliotēkā. Sarunu vada Karina Pētersone
19. augustā plkst. 16.00 laukumā pie Salaspils novada bibliotēkas. Sarunu vada Karina Pētersone
5. augustā plkst. 17.00, Jūrmalas Centrālajā bibliotēkā. Sarunu vada Karina Pētersone
22. jūlijā plkst. 11.30 Līvānu novada Rožupes pagasta AAC "Rožlejas". Sarunu vada Karina Pētersone
10. jūlijā plkst. 18.00 Ugunspļavā, Vējturu namā, Jūrkalnē.
18. jūnijā plkst. 17.00 Kolkas Tautas namā. Sarunu vada Karina Pētersone
ATCELTS! 7. maijā plkst. 14.30 Preiļu Galvenajā bibliotēkā.
ATCELTS! 6. maijā plkst. 13.00 Latgales Centrālajā bibliotēkā (Vienības namā).
ATCELTS! 22. aprīlī Salaspils novada bibliotēkā.
ATCELTS! 18. aprīlī plkst. 12.00 Nīcas kultūras namā.
ATCELTS!17. aprīlī plkst. 17.00. Promenade Hotel Hika zālē, Liepājā.
ATCELTS! 8. aprīlī plkst. 17.30. Valmieras Integrētajā bibliotēkā.
ATCELTS! 3. aprīlī plkst. 12.00. Zilupes tautas namā. Sarunu vada Karina Pētersone
ATCELTS! 2. aprīlī plkst. 17.00. Ludzas tautas namā. Sarunu vada Karina Pētersone
ATCELTS! 25. martā plkst. 13.00 Saldus Mūzikas skolā. Sarunu vada Karina Pētersone
ATCELTS! 19. martā plkst. 12.30 Kuldīgas Mākslas namā. Sarunu vada Karina Pētersone
5. martā plkst. 13.00 Valkas pilsētas kultūras namā. Sarunu vada Karina Pētersone
20. februārī plkst. 18.00 Talsu Glavenajā bibliotēkā. Sarunu vada Karina Pētersone
29. janvārī plkst. 13.00 Staiceles pilsētas bibliotēkā. Sarunu vada Karina Pētersone
22. janvārī plkst. 15.00 Gulbenes novada bibliotēkā. Sarunu vada Karina Pētersone
16. janvārī plkst. 13.00 Krustpils Kultūras namā. Sarunu vadīs Andris Grīnbergs
8. janvārī plkst. 13.00 Bauskas Kultūras centrā.
4. decembrī plkst. 16.00  Tukuma bibliotēkā. Sarunu vada Karina Pētersone
20. novembrī plkst. 15.00 Ventspils Galvenajā bibliotēkā. Sarunu vada Karina Pētersone
13. novembrī plkst. 14.00 Pļaviņu novada kultūras centrā. Sarunu vada Karina Pētersone.
8. novembrī plkst. 17.00 LNVM Tautas Frontes muzejā. Sarunu vada Dainis Īvāns
30. oktobrī plkst. 17.00 Ogres Vēstures un mākslas muzejā. Sarunu vada Dainis Īvāns
Marinas Kosteņeckas atmiņu krājums "Mans XX gadsimts"
Unikāla un personīga liecība par neseno Latvijas vēsturi
Mūsu draugi un sadarbības partneri
Latvijas Nacionālās bibliotēkas Atbalsta biedrība
Mūkusalas iela 3, Rīga, LV-1048
Copyright © 2020 Latvijas Nacionālās bibliotēkas atbalsta biedrība
Informācijas pārpublicēšana iespējama tikai ar rakstisku atļauju